
PATVIRTINTA
Šakių rajono savivaldybės

administracijos direktoriaus

2023 m.                          d. įsakymu Nr. AT-
ŠAKIŲ RAJONO SAVIVALDYBĖS ADMINISTRACIJOS

 SLAVIKŲ SENIŪNIJA 

2023-ŲJŲ METŲ VEIKLOS PLANAS
Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

Slavikų seniūnijos misija – savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų paslaugų teikimą gyventojams, kokybiškai vykdyti seniūnijai deleguotas funkcijas, išsiaiškinti seniūnijos gyventojų poreikius bei rūpintis jų įgyvendinimu.

Slavikų seniūnijos vizija – seniūnijos infrastruktūros gerinimas, liaudies tradicijų bei paveldo išsaugojimas ir puoselėjimas, gyventojų bendruomeniškumo skatinimas, teigiamo seniūnijos įvaizdžio kūrimas, sveika, saugi ir patogi gyvenamoji aplinka seniūnijos bendruomenės nariams. 

STRATEGINIAI TIKSLAI IR UŽDAVINIAI

Šakių rajono savivaldybės 2023–2025 metų strateginiame veiklos plane nustatytos plėtros prioritetinės kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.

Atsižvelgiant į Šakių rajono savivaldybės prioritetines kryptis, Slavikų seniūnijos iškelti tikslai yra:

· šiuolaikiškos susisiekimo sistemos plėtra;

· socialinių paslaugų aprėpties didinimas;

· darnaus išteklių naudojimo skatinimas;

· efektyvaus viešojo valdymo sistemos sukūrimas;

· gyventojų užimtumo didinimas.

Šakių rajono savivaldybės administracijos Slavikų seniūnijos uždaviniai yra:

· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;

· finansinės pagalbos rajono gyventojams teikimas ir didinimas;

· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;

· užtikrinti efektyvų savivaldybės funkcijų vykdymą;

· vykdyti administracinės naštos mažinimą;

· organizuoti užimtumo didinimo programą.

Šakių rajono savivaldybės  2023–2025 metų strateginis veiklos planas parengtas vadovaujantis strateginiame plėtros plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plėtros plane. Strateginio veiklos plano tikslų pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo.
2023 M. STRATEGINĮ(-IUS) TIKSLĄ(-US) ĮGYVENDINANČIOS PROGRAMOS

Šakių rajono savivaldybės administracijos Slavikų seniūnija, vykdydama savo veiklą, prisidės prie Šakių rajono savivaldybės 2023–2025 metų strateginio veiklos plano šių programų įgyvendinimo:

1. Valdymo programa (kodas 07)
2. Ūkio plėtros programa (kodas 12)

3. Socialinės ir sveikatos apsaugos programa (kodas 13)

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengia ir teikia mero potvarkių arba administracijos direktoriaus įsakymų projektus seniūnijos klausimais, priima gyventojus socialinės paramos ir paslaugų klausimais, rūpinasi kultūros – istorijos paminklų priežiūra, renka jo kompetencijai priskirtus statistikos duomenis, išduoda įvairias pažymas seniūnijos gyventojams, vykdo gyventojų deklaravimo funkciją, organizuoja seniūnijos gyventojų sueigas, organizuoja kapinių priežiūrą, išduoda leidimus laidoti, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, nustatyta tvarka teikia valstybės ir savivaldybės institucijoms statistines žinias ir ataskaitas, atlieka kitas valdybos sprendimu, mero potvarkiu ar administracijos direktoriaus įsakymus deleguotas funkcijas.

2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Slavikų seniūnijoje patvirtintos 4 seniūnaitijos: Slavikų, Šilgalių, Juodupėnų ir Šilininkų.

DUOMENYS APIE SENIŪNIJĄ

	Eil.nr.
	Pavadinimas
	Vienetai
	Kiekis

	1.
	Seniūnijos plotas
	ha
	6500

	2.
	Bendras kelių ir gatvių ilgis
	km
	37

	3.
	Valomų gatvių ir kelių ilgis
	km
	37

	4.
	Gatvių skaičius
	vnt.
	8

	5.
	Tvarkomų kapinių skaičius
	vnt.
	6

	6.
	Veikiančios kapinės
	vnt.
	1

	7.
	Lankytinų vietų seniūnijoje
	vnt.
	3

	8.
	Gatvių apšvietimo šviestuvų skaičius
	vnt.
	65

	9.
	Seniūnijos prižiūrimų teritorijų plotas
	ha
	12,5


PLANUOJAMI SLAVIKŲ SENIŪNIJOS 2023 METŲ VEIKLOS PLANO REZULTATAI
Įgyvendinant Slavikų seniūnijos 2023 metų veiklos planą bus siekiama prisidėti prie Šakių rajono savivaldybės 2023–2025 metų strateginiame veiklos plane numatytų plėtros prioritetinių krypčių įgyvendinimo:
· Tvariam ekonominiam augimui palanki aplinka;

· Veikli, atvira, saugi, sveika ir tobulėjanti visuomenė;

· Savitas, patrauklus ir ambicingas zanavykų kraštas.
Slavikų seniūnija 2023 m. įgyvendina:
· Šakių rajono savivaldybės 2023-2025 metų strateginio veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Slavikų seniūnijoje“. Įgyvendinant šią priemonę bus lyginami, žvyruojami seniūnijos keliai, planuojama prižiūrėti apie 37 kilometrus seniūnijai priskirtų kelių ir gatvių. Sniego valymas seniūnijos teritorijoje esančių kelių ir gyvenviečių gatvių bei kelių lyginimo darbai bus atliekamas pagal poreikį. Bus remontuojamos asfalto kelių duobės.  Pagal Slavikų seniūnijos vietinės reikšmės kelių (gatvių) tiesimo, taisymo (remonto) prioritetinį sąrašą 2023–2025 metams planuojamas kelio Butviliškiai – Juškakaimiai žvyro dangos atnaujinimas, asfalto dangos duobių remontas.
· Šakių rajono savivaldybės 2023–2025 metų strateginio veiklos plano programos kodas 12 „Ūkio plėtros programa“ tikslo „Darnaus išteklių naudojimo skatinimas“, seniūnijos uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams” priemonę „Aplinkotvarkos darbai Slavikų  seniūnijoje“. Įgyvendinant šią priemonę bus atliekami šaligatvių, gatvių priežiūros ir valymo darbai. Želdinių plotai bus prižiūrimi ir tvarkomi pagal poreikį, vykdomi kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Bus vykdoma gatvių ir kitų viešų vietų apšvietimo paslaugų priežiūra. Seniūnija rūpinsis, kad prie Slavikų mst. (kaimo) civilinių kapinių atliekos būtų teisingai rūšiuojamos ir tinkamai atliekami atliekų išvežimo darbai. 2023 metais planuojama, kad mišrių atliekų kiekis žymiai sumažės, nes 2022 m. buvo įrengta atliekų rūšiavimo konteineriams pastatyti skirta aikštelė bei pastatyti 2 plastiko, 2 popieriaus bei 2 stiklo atliekų rūšiavimo konteineriai. 
· Šakių rajono savivaldybės 2023–2025 metų strateginio veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Slavikų seniūnijos gyventojams (išmokos mokėjimams ir kt.)“. Įgyvendinant šią priemonę bus priimami prašymai ir konsultuojami seniūnijos gyventojai socialinių išmokų ir paslaugų klausimais, pagal poreikį vertinamos gyventojų buities ir gyvenimo sąlygos. Priimant seniūnijos gyventojus socialiniais klausimais bus dirbama su nekilnojamojo turto registrų sistema, informacine sistema PARAMA ir socialinės paramos šeimai informacine sistema „SPIS“. Organizuosime visuomenei naudingų darbų atlikimą asmenims, kurie gauna socialinę pašalpą. Lėšos bus naudojamos įsigyjant darbo priemones visuomenei naudingai veiklai atlikti.
· Šakių rajono savivaldybės 2023–2025 metų strateginio veiklos plano programos kodas 13 „Socialinės ir sveikatos apsaugos programa“, tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant šią priemonę bus įdarbintas 1 seniūnijoje gyvenantis asmuo, registruotas užimtumo tarnyboje. Pasitelkus šį darbuotoją bus atliekami kelių, pėsčiųjų takų, pakelių bei viešojo naudojimo teritorijų tvarkymo ir priežiūros, apželdinimo ir želdinių priežiūros seniūnijose laikino pobūdžio darbai.
· Šakių rajono savivaldybės 2023–2025 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ uždavinio „Užtikrinti efektyvų savivaldybės funkcijų vykdymą“ priemonę „Užtikrinti savivaldybės administracijos Slavikų seniūnijos darbo funkcionalumą“. Įgyvendinant šią priemonę 2023 metais bus siekiama, kad du seniūnijos darbuotojai keltų kvalifikacines žinias, dalyvaudami mokymuose, seminaruose ar kitaip gilintų savo profesines žinias.
· Šakių rajono savivaldybės 2023–2025 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“  uždavinio „Vykdyti administracinės naštos mažinimą“ priemonę „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas terminas“. Įgyvendinant šią priemonę bus siekiama, kad gyventojai būtų aptarnaujami ir gautų jiems reikalingas pažymas bei leidimus greičiau nei nustatyta teisės aktuose. 
· Šakių rajono savivaldybės 2023–2025 metų strateginio veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“  uždavinio „Vykdyti administracinės naštos mažinimą“ priemonę „Administracinės naštos mažinimo priemonės“. Įgyvendinant priemonę bus dirbama su gyvenamosios vietos deklaravimo sistema (MGVDIS), NTR centro duomenų baze, DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). PERSONALAS (personalo valdymo sistema). Bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais. Bus išduodami leidimai laidoti, nuolat vykdoma gyvenamosios vietos deklaravimo funkcija, taip pat bus atliekami notariniai veiksmai bei rengiamos rekomendacijos gauti leidimui dėl saugotinų medžių ir krūmų kirtimo, persodinimo ar kitokio pašalinimo, genėjimo darbams.
Įgyvendinant programoje numatytą tikslą „Efektyvaus viešojo valdymo sistemos sukūrimas“ bus užtikrinamas priskirtos teritorijos bendruomenės viešųjų poreikių ir interesų tenkinimas ir seniūnijos funkcijų vykdymas. Kartu su seniūnijos teritorijoje gyvenančiais ir dirbančiais seniūnaičiais, ūkininkais, bendruomenių atstovais, konsultuodamiesi su savivaldybės administracijos skyrių specialistais, aktyviai dalyvausime įgyvendinant valstybės ir savivaldybės institucijų sprendimus.
Įgyvendinant 2023 m. planą bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius metų veiklos duomenis ir pateikti juos veiklos ataskaitoje savivaldybės administracijos direktoriui. 
Seniūnijos funkcijos:

· tvarko gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išduoda seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;

· registruoja žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikia duomenis savivaldybės administracijos direktoriui;

· Vyriausybės nustatyta tvarka išduoda leidimus laidoti, jeigu seniūnijos aptarnaujamoje teritorijoje atlieka kapinių priežiūrą;

·  dalyvauja organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikia pasiūlymus savivaldybės administracijai dėl viešųjų paslaugų teikimo gerinimo;

· dalyvauja rengiant ir įgyvendinant gyventojų užimtumo programas;

· dalyvauja organizuojant viešuosius darbus ir visuomenei naudingą veiklą;

· dalyvauja vykdant socialinės paramos teikimą ir socialinių išmokų, pašalpų mokėjimą bei kontrolę;

· dalyvauja vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;

· dalyvauja vykdant vaiko teisių apsaugą, užtikrina prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;

· renka ir savivaldybės administracijos direktoriui teikia duomenis, reikalingus savivaldybės teritorijoje gyvenančių vaikų apskaitai;

· dalyvauja organizuojant Respublikos Prezidento, Seimo rinkimus, rinkimus į Europos Parlamentą, savivaldybės tarybos, mero rinkimus ir referendumus;

· dalyvauja organizuojant vietos gyventojų apklausas, atliekant gyventojų ir būstų, kitus visuotinius surašymus;

· dalyvauja organizuojant ir įgyvendinant civilinę saugą;

·  teisės aktų nustatyta tvarka dalyvauja įgyvendinant valstybės perduotas funkcijas žemės ūkio srityje;

· dalyvauja rengiant ir įgyvendinant vietos veiklos grupių programas ir vietos plėtros strategijas;

· dalyvauja organizuojant gyventojų sporto ir kultūros renginius;

· dalyvauja kuriant ir įgyvendinant informacinės visuomenės plėtros programas;
· neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimus, jų įgyvendinimą arba pati juos įgyvendina;
· organizuoja ir (arba) kontroliuoja savivaldybės kelių, bendrojo naudojimo teritorijų, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· atlieka notarinius veiksmus;
· numatytu laiku tvarko archyvinius duomenis;
· išduoda pažymas juridiniams faktams patvirtinti ir kitus dokumentus.
Įgyvendinant Slavikų seniūnijos 2023 m. veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Jiems bus suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos bei kuriama saugi, švari aplinka bendruomenės nariams.
Sudargo seniūnijos seniūnė,

l. e. Slavikų seniūnijos seniūno pareigas
   Rita Grigaitienė                                                                           

